తెలంగాణ రాష్ట్ర సమితి(టీఆర్‌ఎస్‌) రాష్ట్ర అధ్యక్షుడిగా తిరిగి సీఎం కేసీఆర్‌ ఏకగ్రీవంగా ఎన్నికయ్యారు. టిఆర్‌ఎస్‌ సంస్థాగత ఎన్నికల ప్రక్రియలో భాగంగా అధ్యక్షుడి ఎన్నికకోసం సోమవారం నామినేషన్ల స్వీకరణ జరిగింది. ఉదయం నుంచి మధ్యాహ్నం వరకు టిఆర్‌ఎస్‌ కార్యాలయంలో నామినేషన్ల ప్రక్రియ జరిగింది. కెసిఆర్‌ తరపున ఆరు సెట్ల నామినేషన్ల సెట్లను పార్టీ నేతలు దాఖలు చేస్తూ ఎన్నికల రిటర్నింగ్‌ అధికారి, హౌంమంత్రి నాయిని నర్సింహారెడ్డికి అందజేశారు. టీఆర్‌ఎస్‌ అధ్యక్ష పదవికి సీఎం కేసీఆర్‌ను బలపరుస్తూ ఉప ముఖ్యమంత్రులు, కడియం శ్రీహరి, మహమూద్‌ ఆలీ, మంత్రులు జగదీశ్‌రెడ్డి, మహేందర్‌రెడ్డి నామినేషన్‌ దాఖలు చేశారు. పార్లమెంటరీ పార్టీ తరపున ఎంపీ సుమన్‌, నారదాసు లక్ష్మణ్‌రావు, శాసనసభా పక్షం తరపున సోమారపు సత్యనారాయణ నామినేషన్‌ వేశారు. జెడ్పీ ఛైర్మన్ల తరపున తుల ఉమ, సునీతా మహేందర్‌రెడ్డి నామినేషన్‌ సమర్పించారు. కెసిఆర్‌ తరపున తప్ప మిగతా వారెవరు నామినేషన్లు దాఖలు చేయలేదు. నామినేషన్ల ప్రక్రియ ముగిసిన తర్వాత నాయిని నర్సింహారెడ్డి మీడియాతో మాట్లాడారు. టిఆర్‌ఎస్‌ అధ్యక్షుడిగా కేసీఆర్‌ను ప్రతిపాదిస్తూ ఆరు నామినేషన్ల సెట్లు దాఖలయ్యాయని తెలిపారు. కేసీఆర్‌ మినహా ఎవరూ నామినేషన్లు దాఖలు చేయలేదన్నారు. అధ్యక్షుడి ఎన్నిక ఏకగ్రీవమే అయినా ఈ నెల 24న ఎల్‌బి స్టేడియంలో జరగనున్న ప్లీనరిలో అధ్యక్షుడి పేరును ప్రకటిస్తామని చెప్పారు. గతంలో టిఆర్‌ఎస్‌ సభ్యత్వం బాగా పెరిగిందన్నారు. హైదరాబాద్‌లోని అన్ని ప్రాంతాల్లో టిఆర్‌ఎస్‌ సభ్యత్వాన్ని తీసుకోవడానికి ప్రజలు ముందుకొచ్చారని, పార్టీ సభ్యత్వం తీసుకున్నవారందరికీ ఇన్సూరెన్స్‌ సౌకర్యం కల్పిస్తున్నామని నాయిని తెలిపారు. వర్కింగ్‌ ప్రెసిడెంట్‌ను తీసుకోవాలా, వద్దా అన్నది అధ్యక్షుడి నిర్ణయం మీద ఆధారపడి ఉంటుందని ఒక ప్రశ్నకు సమాధానంగా చెప్పారు. టీఆర్‌ఎస్‌ పార్టీని అందరం కలిసి పటిష్టం చేసుకోవాలని నాయిని పిలుపునిచ్చారు. రాబోయే జీహెచ్‌ఎంసీ ఎన్నికల్లో టీఆర్‌ఎస్‌ విజయం సాధించాలన్నారు. అందుకు ప్రతి ఒక్కరూ కృషి చేయాలని కోరారు. సికింద్రాబాద్‌ పరేడ్‌ గ్రౌండ్‌లో 10 లక్షల మందితో బహిరంగ సభ నిర్వహిస్తామని చెప్పారు. కార్యకర్తలకు ఏ కష్టం వచ్చినా అండగా ఉంటామని ఉద్ఘాటించారు.
telamgaana rashtra samiti(trsm) rashtra adhyakshudigaa tirigi cm kcr ekagreevangaa ennikayyaaru. trsease samsthaagata ennikala prakriyalo bhagamga adhyakshudi ennikakosam somavaram naminationla sweekarana jarigindi. udayam nunchi madhyaahnam varaku trsease kaaryaalayamlo naminationla prakriya jarigindi. kcr tarapuna aaru setla naminationla setlanu party nethalu daakhalu chestu ennikala reterninge adhikari, hounmantri naayini narsimhaareddiki andajesaaru. trsm adhyaksha padaviki cm kcrn balaparustuu upa mukhyamantrulu, kadiyam srihari, mahamude ali, mantrulu jagadeeshreddy, mahendareereddy namination daakhalu chesaru. parlamentary party tarapuna empy sumanni, naaradaasu lakshmanmarao, sasanasabha paksham tarapuna somarapu satyanarayana namination vaesaaru. jedpi chairmanla tarapuna tula uma, suneeta mahendareereddy namination samarpinchaaru. kcr tarapuna tappa migata vaarevaru naminationlu daakhalu cheyaledu. naminationla prakriya mugisina tarvaata naayini narsimhaareddy meediatho matladaru. trsease adhyakshudigaa kcrn pratipaadistuu aaru naminationla setlu daakhalayyaayani telipaaru. kcr minaha evaruu naminationlu daakhalu cheyaledannaru. adhyakshudi ennika ekagreevame aina ee nela 24na elebi stadiumlo jaraganunna pleenarilo adhyakshudi paerunu prakatistaamani cheppaaru. gatamlo trsease sabhyatvam baga perigindannaaru. hyderabadoleni anni praantaallo trsease sabhyatvaanni teesukoovadaaniki prajalu mundukochaarani, party sabhyatvam teesukunnavaarandariki insurense soukaryam kalpistunnamani naayini telipaaru. varkingle presidentinu teesukovala, vadda annadi adhyakshudi nirnayam meeda aadhaarapadi untundani oka prasnaku samaadhaanamgaa cheppaaru. trsm paartiini andaram kalisi patishtam chesukovalani naayini pilupunicchaaru. raboye j ennikallo trsm vijayam saadhinchaalannaaru. anduku prati okkaruu krushi cheyalani koraru. sikindrabadsam parede groundelo 10 lakshala manditho bahiranga sabha nirvahistaamani cheppaaru. kaaryakartalaku e kashtam vachina andagaa untaamani udghaatinchaaru.